Exqrch/javanese-Komodo-pixelgpt huggingface dataset:
Dhèwèké uga mèlu paduan swara nalika sekolah ing SMA Negeri 101 Joglo Kembangan, Jakarta Barat
Salawasé manggon ing Jakarta dhèwèké uga nyinaoni sapérangan kesenian saka daérah liya
Endah Laras miwiti pagawéyané minangka penyanyi profésional lumantar kadadéan kang ora disengaja, nalika nembé mulih saka Jakarta menyang Surakarta
Nalika kuwi dhèwèké kebelet pipis lan lumebu ing "toilet" umum
Dumadakan sawijining sopir truk ngrungokké lelagone kang merdu saka sajeroné toilet kanthi nembang "Yèn Ing Tawang Ana Lintang." Krungu swara Endah"," sopir mau nawani nyanyi ing adicara pahargyan khitanan putrané
Awit saka kadadéan iku, pungkasané Endah laras asring kaundang ana ing panggung-panggung pagelaran lan pahargyan
Supaya tambah apik keprigelané, Endah banjur ngangsu kawruh babagan nyanyi keroncong karo Pak Gesang, Pak Anjar Any, lan Bu Waldjinah
Ing taun 1996, dhèwèké miwiti pawiyatan luhur ing Jurusan Karawitan Sekolah Tinggi Seni Indonésia (STSI) Surakarta, nanging ora rampung jalaran saking akehé nampa undhangan pagelaran nyanyi
Endah Laras naté nyengkuyung pagelarané dhalang suket Slamet Gundono lan Enthus Susmono
Ing Koréa Kidul, dhèwèké bareng karo Mugiono Kasido lan musikus Dedek Wahyudi gelar pagelaran ing Ronnarong Khampha, Thitipol Kanteewong (2010-2011)
Dhèwèké uga diundhang ana ing pagelaran "Semar Meteng" kang dianakké déning Slamet Gundono ing Gladri Nasional Jakarta lan di Sala International Performing Arts (SIPA)
Ana ing ASEAN Arts Theater Residency (2011 dan 2012), dhèwèké duwé gelaran bareng karo para seniman sa-Asia, antarané Thitipol Kanteewong, "komposer" saka Thailand, Ronnarong Khampa, pranata beksan Thailand, lan "komposer" saka Koréa, Min Young Woo
Garapan bareng iku wau uga naté kagelar ana ing Gwang Ju, Koréa Kidul.
Tony Prabowo Tony Prabowo (lair ing Kutha Malang, Jawi Wétan, 1956) ya iku salah sijiné juru musik saka Kutha Malang, Indonesia
Jenengé kawèntar minangka "komposer" musik instrumental kang nggabungaké antarané unsur-unsur musik tradhisi Indonesia karo musik mancanagara
Tony Prabawa ngayahi jejibahan minangka salah sijiné kurator ing Komunitas Salihara
Awit saka kaprigelané lan prestasiné, Tony nampa saperang pangaji saka mancanagara
Tony naté urip bebrayan karo juru beksa Rury Avianti saka Surakarta
Tony Prabowo lair Kutha Malang, Jawi Wétan, taun 1956
Sinau ngangsu kawruh ngèlmu musik karo "komponis" Slamet Abdul Sjukur
Minangka "komposer", dhèwèké wis asring makarya bareng karo para seniman saka seni teater, filem, jogèd lan sastra
"Dongèng Sebelum Tidur" (1992) dijiwani saka geguritané Goenawan Mohamad
Pakaryan iki ing taun 1996, digelar ing Jakarta lan Landa
"Autumnal Steps" (1996), sawijiné pakaryan orkes pepak, digelar kapisan déning The New Juiliard Ensemble, Orkestra ISI Ngayojakarta, lan ing taun 1997 dimainké déning Seattle Creative Orchestra
Ing taun 2005, pakaryané, "Requiem for Strings" digelar déning Den Haag National Orchestra, Landa
Pakaryané Tony Prabowo wis asring digelar ing saben adon-adon internasional ing Indonesia, kalebu Art Summit 1998 lan Sacred Rhythm Millennial Percussion Festival di Bali
Saliyané nggawé musik gaya "ensemble" Kulonan, dhèwèké uga nggawé komposisi "kontemporer" kang unik bebarengan karo para juru musik padatan Indonesia
Pakaryané tansah digelar déning kelompok musik The New Jakarta Ensemble, salah siji kelompok musik kang didekake taun 1996
Kelompok musik iku wis gelar pakaryan ing Indonesia, Inggris, Amérikah Sarékat, lan uga ngetokaké album CD kapisan, kanti sesirah "Commonality"
Negaramanca kang naté diampiri pakaryané Tony Prabowo antarané Amérikah Sarékat, Eropa, Australia, lan Koréa Kidul
Kaping pisan teka ing Amérikah Sarékat makarya bareng ing pagelaran téater ing New York International of the Arts taun 1998
Awit saka kuwi, dhèwèké asring disuwun makarya bareng déning para musikus nagara Amérika ya iku Karen Williams lan Tom Andrew’s experimental play Blurred Vision (DKJ, Theater for the New City, NYC), "Visible Religion" makarya bareng Jarrad Powell lan Gamelan Pacifica (Seattle, Minneapolis dan Chicago), Empty Tradition, pakaryan kang kaanggit taun 19888 bareng juru beksa Cina-Amérika, Yin Mèi ing (The Asia Society, NYC and Jacob’s
(The Asia Society, NYC and Jacob’s Pillow Dance Festival l0 lan "Kali: An Experimental Opera", kang kaangit taun 2000 bareng juru beksa Mary Sheldon, "komposer" Jarrad Powel lan Goenawan Muhamad ("On the Boards, Seattle").
Kelly Puspito Kelly Puspito (#ALIH) ya iku salah sijiné musikus saka Indonesia
Dhèwèké kawèntar minangka pangripta utawa panganggit lagu "Keroncong Tanah Airku"
Kelly wis cedhak karo donyané musik awit taksih lungguh ing Sekolah Menengah Pertama
Saliyané ngripta lagu keroncong, nganggit, nggladhi paduan suara, keroncong, lan kolintang, dhèwèké uga dadi dosèn sapérang mata kuliah ing Universitas Negeri Semarang (mbiyen IKIP Negeri Semarang) minangka dosèn luwar biyasa
Kelly Puspito kalebu salah sijiné pangripta lagu kang merbawani kamajoan musik keroncong Indonesia
Pakaryané asring di dadekké minangka "materi" adon-adon Festival Bintang Radio lan Televisi (BRTV) uga didadekké bahan kajian déning para mahasiswa kang lagi ngrampungké tugas pungkas awujud nulis skripsi
Tanah Airku Mendalam lembah curam Di sela gunung yang meninggi Suatu sesawangan Tanah airku Indonesia Elok adi Sungai-sungai mengalir berliku Melalui hutan yang menghijau Menuju ke laut biru Sarta padi berayun mendesah Dihembus angin yang menderu Indah tanah airku Indonesia Raya pujaan bangsaku Tanah airku yang kaya raya Dengan sesawangan alamnya ”Kelly Puspito Awit isih sinau ana ing Sekolah Menengah Pertama, Kelly Puspito wis
Sekolah Menengah Pertama, Kelly Puspito wis seneng karo donyané musik lan nyoba mainké
Wektu semono, musik-musik sing wiramane Hawaiian, jazz, lan keroncong, lagi digandrungi déning para pamireng radio lan tivi
Nanging pungkasané Kelly milih musik keroncong minangka musik sing ditelatèni
Kasilé, saka kaprigelané kuwi, dhèwèké terus ditampa makarya ing kantor pos, sinambi nglakoni kagiyatan-kagiyatan kesenian, nggladhen, lan nggulawenthah orkes keroncong kagungané Kodam IV Diponegoro (1961)
Kang kapisan Kelly Puspito ngripta lagu keroncong ya iku nalika dasawarsa 1950-an kanthi sesirah "Cincin Tanda Setiamu"
Kaya déné para musikus keroncong liyané, dhèwèké ngakoni yèn kapribadèné kalebu "romantis" lan kadhang kala luwih mentingké rasa tresna marang kagunan tinimbang "materi".
Miturut Kelly Puspita, musik keroncong kemajoné kang asli saka Indonesia, kawiwitan saka keroncong tugu, musik iki terus lumebu lan ngalami kamajon ing Semarang
Ciri khas musik keroncong gaya Semarangan iki bisa ditengeri saka suarane cello, sing nyata-nyata béda karo gaya Sala, Ngayogyakarta, utawa Surabaya.
Dewan Kesenian Tegal Dewan Kesenian Kota Tegal (DKT) ya iku salah sijiné organisasi mitrané pamarintah Kutha Tegal kang tugasé mèlu nyengkuyung amrih suksesé pawangunan masarakat ing babagan kagunan-budaya
Organisasi iki didekaké ing taun 1999 kanthi dhedhasar Instruksi Mantri Dalam Negeri No
5A taun 1993, lan Dudutan Walikota Tegal No
430/0074/1999 tanggal 29 April 1999, uga Peraturan Dasar Dewan Kesenian Kota Tegal (wiwit taun 2012 diganti jenengé dadi Anggaran Dasar DKT)
DKT dipandhégani déning ketua, dibiyantu sapérang wakil ketua, sekretaris, bendahara, litbang, lan para komite
Kaputusan paling dhuwur ing DKT ya iku Musyawarah Daerah (Musda) kang dicekaké saben telung taun pisan
Sakperangan kagiyatan Dewan Kesenian Tegal dibiyantu nganggo dana hibah saka Pamarintah Kutha Tegal
Gedhéné dana hibah kang naté ditampa déning DKT wiwitan ya iku Rp
50.000.000 (seket yuta rupiah ing 1999-2006), Rp
100.000.000 (satus yuta ing taun 2006-2009-2012), Rp
192.000.000 (satus sangang puluh loro yuta 2012-2014), lan Rp
215.000.000 (rongatus yuta wiwit taun 2015)
DKT nduwéni sesambungan karo dewan kesenian daerah kutha lan kabupatèn liyané, kalebu Dewan Kesenian Jawa Tengah, nanging ora gumantung siji salah sijiné, jalaran kabèh kagiyatan organisasi dilaporké langsung mara ing wali kutha Tegal
Aktivitas utawa kagiyatan Dewan Kesenian Tegal kapusata ing Gedung Kesenian, bekas gedung biyoskup Jupiter ing Dalan Setiabudi, Kutha Tegal
Ya ing kono, saliyané para seniman mentasaké pakaryané, seniman saka sapérang kutha saindhengé Indonesia uga asring gelar pakaryané
Nanging awit saka kahanan'w gedung kesenian saya suwé kurang nyukupi kabutuhan, mulané DKT bareng sapérang seniman, sawisé "studi banding" ing Taman Budaya Jawa Tengah ing Surakarta, nyusun usulan mara ing Pamarentah Kutha Tegal taun 2009 supaya digawéké Taman Budaya Tegal (TBT)
Kasile, ing taun 2013 Teater Arena TBT sing bisa ngemot penonton cacahé 700 wong, ngadek ing Jalan Kolonel Sugiono lan wis diresmekke
TBT, saliyané dienggo dhéwé, uga bisa kanggo srana pamentasane para seniman ing Jawa Tengah pérangan kulon ing antarané Kabupatèn Batang, Kabupatèn Pekalongan, Kabupatèn Pemalang, Kabupatèn Tegal, lan Kabupatèn Brebes.
Yasuyoshi Hamba Yasuyoshi Hamba (#ALIH) iku juru main bal-balan asalé Jepang
Yasuyoshi Hamba tau main ing Júbilo Iwata.
Basa Ilokano Basa Ilokano (cara Ilokano: "Pagsasao nga Ilokano") iku basa Filipina kang cacahé panyaturé akèh dhéwé angka telu sawisé basa Tagalog lan basa Cebuano
Basa iki kalebu kulawarga basa Austronésia, lan seduluran karo basa Malayu, Indonésia, Tetun, Chamorro, Fiji, Maori, Hawaii, Samoa, Tahiti, Paiwan, lan Malagasi
Basa iki uga seduluran karo kulawarga basa Luzon, mligané kang ana ing iring lor, lan saèmper basa Balangao lan dhialèk-dhialèké basa Bontoc iring wétan
Ing wulan Sèptèmber 2012, Provinsi La Union ngesahaké basa Ilokano (Iloko) minangka salah sawijining basa enggon-enggonan resmi saliyané basa Inggris lan Filipino (Tagalog)
Provinsi iku uga provinsi ing Filipina kang pisanan ngesahaké pepacuh kanggo ngayomi lan nguri-uri basa asli, sanajan ana uga basa-basa liyané kang dicaturaké ing La Union, kaya ta basa Pangasinan lan Kankanaey
Basa Ilokano, kaya déné kabèh basa Filipina liyané, kalebu kulawarga basa Austronésia kang dipracaya asalé saka Taiwan
Basa Ilokano kalebu anak kulawarga basa Kordiléra Filipina
Basa iki dicaturaké minangka basa guneman kapisan déning wong pitung yuta
Minangka "lingua franca" ing tlatah lor Filipina, mligi Luzon Lor, basa iki uga dadi basa guneman kapindho déning punjul saka wong rong yuta kang asliné ngendikan basa Ibanag, basa Ivatan, lan basa-basa liyané ing Luzon Lor
Basa Ilokano dicaturaké ing Luzon iring lor-kulon, Kapuloan Babuyan, Cordillera, Lembah Cagayan, Luzon Tengah, lan njlamprah ing Pulo Mindanao
Basa iki uga dicaturaké ing Amérikah Sarékat, kanthi cacahé panyatur paling akèh dumunung ing Hawaii lan California
Basa Ilokano uga minangka basa dudu-Inggris kang akèh dhéwé panyaturé angka telu ing Hawaii sangisoré basa Tagalog lan basa Jepang, kanthi 15% kulawarga ing Hawaii nuturaké basa iki.
Cithakan Cetakan, utawa cetakan (Inggris), minangka salah sawijining jinis wadhah sing digunakake ing macem-macem teknik nyiyapake panganan kanggo mbentuk sajian sing wis rampung
Tembung kasebut uga bisa ngrujuk menyang sajian rampung sing digawe ing wadhah kasebut (kayata cetakan jello )
Cetakan bisa digunakake kanggo macem-macem panganan:
Monumen Yos Sudarso Monumèn Yos Sudarso ya iku salah sijiné tugu prasasti ing Kutha Tegal, Jawa Tengah kang didekké minangka wujud pakurmatan marang para pahlawan kang wis nglilakaké nyawané, palastra ing Payudan Laut Aru surya 15 Januari 1962
Monumen iki diresmekaké ing surya 15 Januari 1969 déning Deputi Khusus, Laksamana Muda Laut Suharno
Monumen iki manggon ana ing Dalan Pemuda Kutha Tegal, Jawa Tengah, persis ing ngarepé Gedung DPRD Kutha Tegal
Ing taun 2013, monumèn iku didandani tanpa ninggal bentuk asliné
Saben taun, monumèn iki minangka upacara minangka mengeti Dina Dharma Samudera, déning para prajurit Tentara Nasional Indonesia Anngkatan Laut
Monumen iki didekaké minangka pakurmatan kanggo para pahlawan kang palastra ana ing Payudan Laut Aru surya 15 Januari 1962
Ing payudan iku, salah sijiné prajurit tulad palastra ya iku Deputi Kepala Staf Angkatan Laut (KSAL), Komodor Yos Sudarso, Kapten Laut Wiratno, Kapten Laut Memet Sastrawiria, Letnan Muda Tjiptadi lan selikur anak buahe KRI Macan Tutul liyané
Kajaba iku, gawéné monumèn iku uga kanggo mengeti jasa-jasané para pahlawan laut kang wis nglilakaké dadi pangudi ing Kutha Tegal nalika mangsa Payudan Kamardikan
Kutha Tegal njarag dipilih minangka papan monumèn amarga saka ing kutha iki cikal lan bakal ngadeké Pawiyatan Angkatan Laut
Tegal awujud kutha pasisir sarta palabuhan kang cukup "strategis" ing sadawané tlatah pasisir lor (pantai utara utawa pantura) Jawa
Ing kutha iki, nalika wiwitan kamardhikan dumadi Badan Keamanan Rakyat (BKR) Laut kang sabanjuré dadi pangkalan-pangkalan Angkatan Laut Republik Indonesia (ALRI) kang duwé kadigdayan gedhé
Ing sabanjuré, pangkalan ALRI IV Tegal malih dadi Corps Armada IV Tegal
Monumen Yos Suedarso dibangun taun 1968 ing Kutha Tegal, Jawa Tengah lan dumunung ing dalan utama, persis ngarepé bekas Balai Kota Tegal (saiki didadekke Gedung DPRD Kota Tegal)
Monumen iki diresmekaké surya 15 Januari 1969 déning Deputi Khusus, Laksamana Muda Laut Suharno ngenani pengetan Dina Dharma Samudera
Sing ngrancang monumèn iki ya iku seniman Saptohoedojo saka Ngayogyakarta, awujud wewangunan piramida kepapras, lan matrialé digawé saka beton
Ing sisih njabané dilapisi marmer ireng lan sisih ndhuwuré diwènèhi dhudhukan patung segi papat minangka guluné monumèn
Ing ndhuwur dhéwé (puncak) monumèn dipasang patung dhadha Komodor Yos Sudarso kang digawé saka bahan perunggu
Dhuwuré monumèn iki 9 mèter, ngadek ing lemah ambané 49 mèter persegi
Patung iki madhep lor, arah Sagara Jawa
Ing sisih tengah, dipasangi simbol ALRI lan sisih ngisor ana jeneng-jeneng para pahlawan Laut Aru kang palastra, sarta dipasang prasasti peresmian kang tulisané kaya mengkéné: "Monumen Jos Soedarso diresmikan olèh Panglima Angkatan Laut Laksamana Laut Moeljadi, Tegal tanggal 15 Djanuari 1969".
Komunitas Salihara Komunitas Salihara ya iku salah sijiné bebrayan agung seni-budaya kang dumunung ana ing Jakarta, Indonesia lan ngadek awit taun 2008
Komunitas iki awujud panceré kesenian saka sakpérang cabang seni duwèké swasta kang wiwitan ing Indonesia kang dipandhégani déning Goenawan Mohamad, sastrawan lan tilas pangarsa redhaksi kalawarta "Tempo."
Nalika ngakokaké rantaman-rantamané, komunitas iki disengkuyung déning sapérang lembaga, mligi lembaga-lembaga swasta utawa pribadi, saliyané makarya bareng karo sapérang lembaga saka manca nagara, kaya ta panceré kabudayan manca kang ana ing Jakarta minangkani nekakaké sapérang kelompok seni ing Indonesia
Kabèh kagiyatan komunitas iki dipusatké ing gedhong kang dumunung ing Dalan Salihara 16, Pasar Minggu, Jakarta Selatan
Komunitas Salihara uga disengkuyung déning sapérang sastrawan, seniman, wartawan, lan pandhemen seni
Awit ngadek, komunitas Salihara wis nggelar pirang-pirang adicara seni lan pamikiran, ing antarané saka mancanagara kang tatarané donya
Komunitas Salihara ngadek ing taun 2008, nanging sadurungé wis dirintis awit taun 1994
Udakara setaun sawisé kalawarta "Tempo" ditutup déning pamarintah Orde Baru taun 1994, sapérangan ngembani kalawarta kuwi, bebarengan sapérang juru warta, sastrawan, intelektual, lan seniman ngedekké Komunitas Utan Kayu
Komunitas iku wujudé kantong budaya ing Dalan Utan Kayu 68H, Jakarta Wétan, Komunitas Utan Kayu awujud Institut Studi Arus Informasi (ISAI), Gladri Lontar, Teater Utan Kayu (TUK), Kantor Berita Radio 68H, lan Jaringan Islam Liberal☃☃☃☃☃☃☃☃ Telu ing antarané kang mèbah ing donyané kesenian—Gladri Lontar, Teater Utan Kayu, lan Jurnal Kebudayaan Kalam (jurnal iki ditokaké wiwitan taun 1994, disengkuyung déning kalawarta "Tempo")—ora lèrèn ngupaya nuwuhké
déning kalawarta "Tempo")—ora lèrèn ngupaya nuwuhké lan nyebarké ngèlmu seni lan intelektual, awujud pagelaran kesenian, pagelaran seni rupa, sesorah lan wawan rembug samubarang tema, utawa tulisan kang dimot ing kalawarta "Kalam"
Gladri Lontar mameraké pakaryané para seniman Indonesia lan mancanagara kaya ta sesunggingan, kriya grafis, poto, patung, utawa instalasi—mligi dhedhasar kualitas lan sumangat pangowahané
Gladri wis nepangaké para seniman kang saiki kawentar ing khazanah seni sungging Indonesia
Teater Utan Kayu asring nganakake pagelaran lakon sandhiwara, musik, beksan, filem, sesorah sarta wawan rembug babagan kabudayan, seni, lan filsafat
Komunitas Utan Kayu wis biyasa nggulawenthah kagiyatan kang tatarané internasional, ing antarané Jakarta International Puppetry Festival (2006), Slingshort Film Festival (2006), lan International Literary Biennale kang dianakaké saben rong taun pisan, wiwit taun 2001
Sawisé umur sepuluh taun, kesenian ing Komunitas Utan Kayu nduwéni tekad nerusaké lang ngembangaké samubarang kang wis kagayuh
Minangka kuwi, para pandhégané ngedeké gedhong kompleks Komunitas Salihara
Penggayuheé Komunitas Salihara yai ku nguri-uri kamardikan pamikiran lan "èksprèsi", tansah ngurmati prabédan lan kabhinékan, sarta nuwuhaké lan nyebaraké ngèlmu "artistik" minangka ngupadi ngadhepi kaanan Indonesia kang sanajan wis ngecakaké démokrasi ing rong dasawarsa kapungkur, nanging kabebasan pamikiran kadhang kala taksih waé kudu diawasi déning aparat nagara.
Kabèh kagiyatan ing Komunitas Salihara kudu jumbuh karo rantaman jangka dawa kang wis disusun sadurungé
Lan saben kagiyatan, ya iku pagelaran, kajian seni-budaya kudu ngliwati seleksi saka dewan kurator
Ing ngisor iki para kurator kang ngayahi jejibahan kanggo Komunitas Salihara: Kagiyatan
Awit taun 2008, saben rong taun pisan, Komunitas Salihara nganakaké adon-adon Festival Salihara
Festival iki awujud pagelaran kang tataran internasional, kanthi nampilaké puncak-puncak seni pagelaran ya iku pakaryan pagelaran kang dikombinasi siji lan sijiné, kang wis dipilih déning dewan kurator Salihara
Dianakaké sapisan ing taun 2001, adon-adon festival sastra internasional rong taunan iki nggelaraké kemajoné sastra "kontemporer" Indonesia lan donya, saliyané uga pakaryan klasik lan tradhisional
Bienal Sastra Salihara awujud kegiyatan ing ngisor iki:
Republik Sentilan Sentilun Republik Sentilan Sentilun (sadurungé taun 2016 jenenge Sentilan Sentilun) ya iku salah sijiné program komedi satir kang digiyarakaké ing stasiun Metro TV kanthi wektu siar telung puluh menit nganti sejam, kang nyritakaké kauripan Ndoro Sentilan karo baturé, "Jongos" Sentilun
Lakon kang dimainké déning aktor sénior Slamet Rahardjo lan Butet Kertaradjasa, iki saben "episode" tansah ngundang bintang tamu, minangka narasumber utawa pelawak kanggo mbumbon-mbumboni wicara
"Republik Sentilan Sentilun" Metro TV awujud adhaptasi lakon pakaryané Agus Noor jejudhul "Matinya Sang Kritikus" kang wiwitané dipentasaké nganggo cara monolog déning Butet
Kanggo mainké lakon kuwi, Butet maragakaké rong tokoh dadi siji ya iku Sentilan lan Sentilun
Penganggon sing dienggo ya mung lumrahé babu
Dhèwèké nganggo klambi seragam safari Pegawai Negeri Sipil (PNS) wernané abu-abu lan clana "cungkrang", nganggo sepatu, kaos kaki abang nyolok, pècis ireng sing dipasang rada miring, dikompliti serbèt sing disampirkaké ana ing pundhak
Nanging, ana ing giyaran televisi, Metro TV ngusung pamentasan kuwi awujud sandhiwara, saingga Sentilan lan Sentilun paragané wong loro, Slamet Rahardja minangka dadi Sentilan, Butet dadi Sentilun..
Petrus Kaseke Petrus Kaseke (#ALIH) ya iku salah sijiné panguri-uri piranti musik kolintang saka Kutha Salatiga, Jawa Tengah, Indonesia
Nalika esih umur 10 taun (1952), dhèwèké wis kasil ngripta kolintang 2,5 "oktaf" laras "diatonis" kang sinau saka wong-wong sing duwé kaprigelan lan mainke kolintang
Dhèwèké tur sinau, ngangsu kawruh lan ngembangaké piranti musik iki nganti bisa ngripta titi laras telu setengah "oktaf," asli, siji "kres", lan siji "mol", ing taun 1960
Kolintang, piranti musik tradhisional rakyat Minahasa iku naté ora diparengake dimainke naila mangsa kompeni Walanda
Sebabe, kolintang mau wiwitane dienggo ngiringi upacara ritual pamujan arwah leluhur déning masarakat kono
Sasuwene saabad luwih, kolintang sansaya ilang lan meh ora dingerteni bathange
Tembe sawisé Perang Donya II, kira-kira taun 1952, salah sijiné piyantun tunanetra kang asmane Nelwan Katuuk ngenalke manèh piranti musik ana ing pagelaran musik kang digiyaraké ing Radio Republik Indonesia (RRI) Minahasa
Pagelaran kolintang kang dimainke Nelwan Katuuk jebule nggugah "inspirasine" salah sijiné bocah lanang cilik umur sepuluh taun saka Ratahan, Minahasa Lor, ngripta piranti musik kolintang
Cita rasa musik saka kalangan kaluwargane ya sing ndadekke bocah mau sansaya tuwuh
Sabanjure dhèwèké ngangsu kawruh nukang saka éyang kakunge, kareben bisa nggawe kolintang
Kasile, ing taun 1954 bocah lanang sing arane Petrus Kaseke mau bisa ngripta kolintang dawane loro setengah oktaf titi laras "diatonis"
Awis saka telatene lan tansa ngangsu kawruh marang wong-wong sing wis prigel mainake kolintang, dhèwèké bisa ngembangaké kolintang kanti nggawe sing telu setengah "oktatf", siji "kres", asli, sarta siji "mol", taun 1960
Petrus Kaseke, putra ontang-antinge Pendeta Yohanes Kaseke lan Adelina Komalig
Sanajan saka kulawarga sekeng, naika umur rong puluh taun, Petrus nggayuh predhikat pelajar berprestasi lan nampa beasiswa saka Bupati Minahasa kanggo nerusaké pendhidhikan ing Jurusan Teknik Mesin Universitas Gadjah Mada Ngayojakarta
Nanging sawisé beasiswa saka Bupati Minahasa diwatesi, Petrus kapeksa urip pas-pasan ing Ngayojakarta, lan nelateni main kolintang
Pamentasan ing manca nagara
Tahun 1970 pentas ing Singapura suwéné telung dina
Tahun 1971 pentas ing Australia kira-kira telung sasi
Luwih saka seket kutha diampiri, kalebu Canberra, bareng karo Duta Besar Indonesia ing Australia, Sujitno Sukirno
Tahun 1972 pentas ing saperang kutha ing New York lan Los Angeles, Amérikah Sarékat
Tahun 1973 pentas ing benua Eropa antarané Switserlan, Jerman, Dhènemarken, lan Belanda (dijurung déning Duta Besar Indonesia ing Belanda, Sutopo Yuwono).
Kusala Sastra Khatulistiwa Kusala Sastra Khatulistiwa (KSK) salah sijiné pangaji ing donyané kasusastran Indonesia kang dianggit déning Richard Oh lan Takeshi Ichiki, wiwit dianakaké ing taun 2001
Adicara iki, sadurungé dijenengi "Khatulistiwa Literary Award", nanging taun 2014 ganti jeneng
Para panampa pangaji saka Kusala Sastra Khatulistiwa diparingi bebungah dhedhasar buku-buku puisi lan prosa kang kababar ing kala mangsa rolas sasi sadurungé, sabanjuré dipilih kanthi ngati-ati déning para kurator utawa déwan juri
Kusala Sastra Khatulistiwa awujud pangaji ing donyané kasusastran Indonesia minangka anané rasa perduli tumrap para panyerat Indonesia
Ing bubaran "milenium" 2000, ing sajeroné pachelaton antarané Richard Oh lan Takeshi Ichiki, Richard Oh ngetokké sawijiné pamikiran ya iku panggayuh mènèhi tunjangan kanggo para sastrawan mligi panyerat Indonesia
Pachelotan iku kawiwitan saka pandelengan Richard Oh tumrap kaanan panguripan saakèhé panyerat penulis Indonesia kang sarwa ngundang kaprihatinan
Kaprihatinan iku terus agawé Richard Oh mikir, piyé yèn saumpamané dianakké adicara pangaji awujud pundhi-pundhi kang lumayan pantes kanggo ngènthèngaké sanggané para panyerat
Awit saka kuwi, taun 2001 lair "Khatulistiwa Literary Award", kang sabanjuré ganti jeneng dadi Kusala Sastra Khatulistiwa (2014)
Sasuwené nem belas taun, Kusala Sastra Khatulistiwa tansah maju awit anané pamikiran lan usulan saka sakpérang seniman uga sastrawan
Awit mula bukané didekaké, Kusala Sastra Khatulistiwa dirancang minangka pamaringan bebungah sastra saka komunitas sastra kanggo para panyerat
Mula saka kuwi, anggoné para kurator utawa déwan juri milih tuhu ngati-ati, ya iku buku-buku kang dibabar rolas sasi sadurungé.
Musiyum Soesilo Soedarman Museum Soesilo Soedarman ya iku salah sijiné museum kang nyimpen barang-barang warisan saka Jendral TNI (Purn) Soesilo Soedarman nalika dhèwèké ngabekti minangka prajurit Tentara Nasional Indonesia (TNI) Angkatan Darat lan nalika dhèwèké dines ing sakperang kementrian ing pamarintahe manten Présidhèn Soeharto
Museum iki dumunung ana ing Désa Gentasari, Kacamatan Kroya, Kabupatèn Cilacap, Jawa Tengah, Indonesia
Museum Soesilo Soedarman manggon ing sajeroné Pendhapa Wisma Mbah Ageng kang kabangun ing taun 1899 déning Éyang Dipakarsa, penatus (pemangku pamarintah désa) kapisan Désa Gentasari kang kawentar uga minangka Éyang Mendali, panjenangané kuwi éyang buyuté Soesilo Soedarman